ועדת העבודה והרווחה, כנסת 25, פרוטוקול מספר 157, 2024-02-05 00:00

ישראל אייכלר: בוקר טוב לכל הבאים לישיבת ועדת העבודה והרווחה

ישראל אייכלר:  היום כ"ו בשבט התשפ"ד, 5 בפברואר 2024

ישראל אייכלר:  אנחנו עוסקים היום בהצעת חוק מימון הוצאות למשפחות שבויים, חטופים ונעדרים (תיקון – זכאות למענק לאחים ולילדים מעל גיל 21), התשפ"ד-2024

ישראל אייכלר:  לפני מספר חודשים חוקקנו את החוק לגבי העזרה והסיוע למשפחות אבל היה חסר משהו שחבר הכנסת ינון אזולאי העלה בפנינו לגבי גיל מסוים

ישראל אייכלר:      שם החוק הוא תיקון זכאות למענק לאחים ולילדים מעל גיל 21 התשפ"ד-2024, הצעה שחברי כנסת רבים חתמו על הצעת החוק הזאת אותה אנחנו רוצים להכין לקריאה ראשונה

ישראל אייכלר:      בטרם ניגש להצעה עצמה, אני רוצה לבשר לחברי הוועדה ולכל המשתתפים שאמש נחתם הסכם בין משרד האוצר למשרד העבודה, ארגוני ההסתדרות והמגזר העסקי לפיו המדינה לקחה על עצמה את שיפוי המעסיקים בגין ההפרשות למשרתי מילואים בסך 20 אחוזים כפי שהצענו כאן בוועדה בחוק שהכנו ועוד מגוון הטבות לנשות המילואים ואם תרצו נפרט זאת בהמשך

ישראל אייכלר:       אני יכול לברך את חברי הכנסת שיזמו את הצעת החוק הזאת ודחפו אותה ובהם חברי הכנסת עטיה, מילביצקי, מאיר כהן, מיכל וולדיגר, אלון שוסטר ועוד חברי כנסת שדאגו במקרה שהמעסיקים צריכים לשלם 20 אחוזים השתתפות בשכר חייל המילואים ואין להם על כך שיפוי

ישראל אייכלר:  אתמול באה הממשלה, אחרי שהגשנו הצעת חוק ואמרנו לאוצר שבמקום שאנחנו נעשה את זה, שהוא יעשה זאת, ואכן אתמול הוא הודיע על כך

ישראל אייכלר:  כל הזמן היינו בקשר עם שר האוצר ועם משרד האוצר, היה משא ומתן של המעסיקים לבין הממשלה כי הממשלה רצתה שגם המעסיקים ייתנו משהו לנשות חיילי המילואים והטבות על חשבון המעסיק בימי היעדרויות

ישראל אייכלר:  הם הגיעו אתמול להסכם וזה חשוב מאוד

ישראל אייכלר:  במקום שאנחנו נצטרך לחוקק, הם הגיעו להסכם

דבורה ביטון: יישר כוח

ישראל אייכלר: אני רוצה לברך את מי שעסק בהחלטת הממשלה להמשך תשלומי השכר לכל החטופים שנמצאים כעת בעזה

ישראל אייכלר:  גם זו הייתה אתמול החלטת הממשלה וכולנו תפילה שישובו הביתה במהרה ובשלום

ישראל אייכלר:  ההחלטה הזאת של הממשלה תגיע בקרוב לכאן לאישור הוועדה והיא תסדיר שגם את מי שעבד לפני ה-7 באוקטובר וגם מי שלא עבד יקבל תגמול מזערי בדומה למשרתי מילואים

ישראל אייכלר:  גם לעובדים הזרים יהיה פתרון בעזרת השם במסגרת ההסכמים שיאושרו כאן בוועדה

ישראל אייכלר:      חשוב גם להזכיר שהצעת החוק הנוכחית שאנחנו עומדים לדון בה עכשיו היא תיקון חקיקה לחוק שיזמנו כאן בוועדה ואישרנו במהירות בהצטרפות של 85 או 83 חברי כנסת וזאת למען משפחות החטופים וכעת מצרפים גם את האחים הבודדים שלא הוכנסו לחוק שיוכלו גם הם לקבל תגמול

ישראל אייכלר:  תכף ינון יסביר מדוע

ישראל אייכלר:      מאז ה-7 באוקטובר הוועדה עובדת במלוא המרץ כדי לאפשר לביטוח הלאומי ומוסדות הרווחה לשלם את הכספים הנדרשים לאותן משפחות כדי שנדע שלפחות בצד הפיננסי הכלכלי לא יהיה חסם עבורן עד להשבת כולם הביתה בשלום

ישראל אייכלר:      אסיים בתפילה

ישראל אייכלר:  אחינו כל בית ישראל הנתונים בצרה ובשביה, המקום ירחם עליהם ויוציאם מצרה לרווחה, משעבוד לגאולה, השתא בעגלה ובזמן קרוב ונאמר אמן

ישראל אייכלר:      רשות הדיבור למציע, חבר הכנסת ינון אזולאי

ישראל אייכלר:  תסביר לנו את החוק שאתה מציע לחוקק

ישראל אייכלר:  אם תרצה, תוכל להיעזר בשלומי מור מהביטוח הלאומי

ינון אזולאי: תודה רבה לך אדוני היושב ראש

ינון אזולאי:  אני לא יכול להסביר למה זה לא נחקק אבל אני יכול להסביר למה אנחנו רוצים לחוקק

ינון אזולאי:      החוק המבורך שנחקק בוועדה שלך ובהובלתך עשה תיקון למשפחות החטופים, לאלמנה, ומשום מה נשמט ממנו הנושא של האחים של החטוף שהם מגיל 21

ינון אזולאי:  האלמנה אמנם מקבלת אבל מה שהיא מקבלת, זה לא כמו שצריך להיות מבחינת הילדים

ינון אזולאי:  האחים של החטוף שהם מעל גיל 21 לא קיבלו

ינון אזולאי:  כאן החוק בא לומר שניתן לאח החטוף גם כשהוא מעל גיל 21, את ההפרש שיש, גם האלמנה לא נפגעת וגם אח החטוף לא, ועבורם זה מהווה תיקון עוול בזה שיקבלו את המענק שמגיע להם

ינון אזולאי:  אני תמיד אומר שזה אולי תיקון, אולי קצת השתתפות, אבל שום דבר לא יעזור לצער, לכאב שלהם ולמה שהם חווים וכולנו חווים זאת

ינון אזולאי:  לכן תפקידנו לפחות לתקן מעט מן העוולה, כך שגם מעל גיל 21 יוכלו אחי החטוף לקבל את מה שמגיע להם בזכות ולא בחסד

ינון אזולאי:       יש עוד כמה תוספות שהביטוח הלאומי רוצה להוסיף תוך כדי

ישראל אייכלר: כדי שכולם יבינו בצורה ברורה וחד משמעית על מה אנחנו מדברים אני מבקש משלומי מור, המשנה ליועץ המשפטי של הביטוח הלאומי, להסביר לנו מה היה, מי קיבל, מי לא קיבל ומה אנחנו רוצים לתקן

שלומי מור: אדוני, במסגרת חוק חטופים שכפי שכולם יודעים נתן סיוע לאלמנות, להורים שכולים, בפעם נתן סיוע גם וליתומים בגירים

שלומי מור:  זו פעם ראשונה שהאוכלוסייה הזאת קיבלה את המענה בגלל השכול המתמשך או העמימות שבה בן אדם לא יכול לחזור לחייו 

שלומי מור:  זה לא כמו שבעה שמסתיימת

שלומי מור:  במסגרת הקבוצה הזאת ניתן גם מענה לאחים

שלומי מור:  אחים קיבלו 21,000 שקלים למשך כל רבעון אלא שההגדרה דיברה על כך שיקבל את אותו מענה של 21,000 שקלים מי שלא משתלמת בגינו גמלה או קצבה כלשהי

שלומי מור:  יצא שהורה שכול מקבל סיוע בגין הבן שלו, בגין אח, עד גיל 22

שלומי מור:  עד גיל 22 הוא מקבל את הסיוע והמשמעות היא שרק מגיל 22 אפשר היה לשלם

שלומי מור:  מגיל 21 עד גיל 22, הסיוע הנוסף שניתן להורה שכול בגין הילד שלו, האח, הוא נמוך מאוד, הוא כ-1,000 שקלים, ויצא שנוצר עוול שאחים בני 21 עד גיל 22 מקבלים תוספת של 1,000 שקלים בעוד שכל האחים מגיל 22 מקבלים כ-7,000 שקלים לחודש, אותו מענה רבעוני של 21,000 שקלים

שלומי מור:       לכן אדוני, מה שאנחנו רוצים - ובאמת תודה לחבר הכנסת ינון אזולאי שלקח את זה על עצמו – זה לתקן את החוק באופן שאומר שלאותם אחים יינתן סיוע מגיל 21 ולא מגיל 22

שלומי מור:  אמנם לא מדובר בקבוצה גדולה, מדובר בערך ב-10 אחים אבל אין שום סיבה שהם לא יקבלו את ה-21,000 שקלים מגיל 21 עד גיל 22 כמו ילדים אחרים ובכך יינתן מענה לעוול הקטן שנוצר להם אגב התיקון הקודם

יעל סלנט: יש גם יתומים בקבוצה הזאת? כאלה שהם מעל גיל 21 ומקבלים תגמול כי הם יתומים משני הוריהם?     

שלומי מור: כן

שלומי מור:  מי שמקבל תגמול כיתום משני הוריו, מקבל שיעור יותר גבוה מה-7,000 שקלים ובוודאי אין איתם בעיה

שלומי מור:  אנחנו חשבנו שאולי יש סיטואציות של יתומים משני הוריהם שרק אחד הוא עקב אירוע איבה, מה שנקרא יתום עצמאי, שאז הגמלה שלהם היא 5,500 שקלים ובאמת רצינו שגם הם ייכנסו אבל הסתבר לנו שזו קבוצה ריקה

שלומי מור:  זאת אומרת, אין בני 21 עד 22 שהם יתומם משני הוריהם שרק אחד הוא עקב אירוע איבה ואז הם קיבלו רק 5,500 שקלים

שלומי מור:  ההצעה המקורית עסקה בהם אבל כיוון שזו קבוצה ריקה, אנחנו מדברים רק על אחים בני 21 עד 22 שיזכו לכל ה-7,000 שקלים ולא רק לתוספת של ה-1,000 שקלים

שלומי מור:  לפי ההצעה אני מבין שמדובר על לשלם להם את ההפרש

שלומי מור:      זו ההצעה

שלומי מור:  ושוב, אנחנו מודים לחבר הכנסת ינון אזולאי

שלומי מור:  אדוני, אגב זה אם אפשר, יש לנו את התיקון הנוסף לסעיף 406 שגם הוא סופר משמעותי ואפשר יהיה להסדיר גם את עניינו

ישראל אייכלר: אתה יכול לכלול אותו בתוך אותו חוק?     

שלומי מור: כן

ישראל אייכלר: תעשה את זה

ישראל אייכלר:  תסביר את זה

שלומי מור: כיוון שכולנו נמצאים בתקופה שמעוררת הרבה קשיים ועדיין צריך לתת לה מענה, אנחנו מבקשים לתקן את חוק הביטוח הלאומי ולקבוע בו – אני אומר ואחר כך אני אסביר – שהסכמים מכוח סעיף 9 לא ייחשבו כהכנסה ואני אסביר למה אני מתכוון

שלומי מור:      עכשיו, עקב מצב החירום, הביטוח הלאומי ואוצר המדינה חותמים על כל מיני הסכמים שנותנים מענים כאלה ואחרים, בין אם זה לאוכלוסיות המפונים, בין אם זה שכר של מה שעבר אתמול בממשלה, בין אם זה פיצוי בגין אובדן שכר ובין אם אלה הסכמים כאלה ואחרים שנותנים לאוכלוסיות השונות עקב המצב הכלכלי ועקב המצב ועקב המצב הביטחוני אלא שעל פי החוק, כשאני משלם מכוח אותו הסכם, אני אמור אחר כך להפחית את זה שקל לשקל לקצבאות אחרות שאנשים מקבלים מהביטוח הלאומי ובכך לא עשיתי דבר

שלומי מור:      כדי שלא תיווצר ההתנגשות הזאת ואני אוכל להעניק להם את מה שאנחנו רוצים להעניק כתוספת ולהמשיך לשלם להם את הקצבאות השגרתיות שלהם, אנחנו מבקשים להאריך הוראה שהייתה בתוקף עד ה-31 בדצמבר, את אותו תיקון לסעיף 406 לחוק הביטוח הלאומי שבו ייקבע שאם אוצר המדינה והביטוח הלאומי כך החליטו וקבעו בהסכם שמה שמשולם מכוח ההסכם איננו גמלה, איננו הכנסה, כך נוכל לא להביא אותו בחשבון לעניין הטבות נוספות וכך כאשר אנחנו משלמים, נשלם עכשיו את המענק שמעודד מפונים או מענק של מי שנגמרו לו הזכאויות לדמי אבטלה

שלומי מור:  אנחנו נוכל לשלם את המענק, את הסיוע הזה, בלי להפחית לו קצבאות אחרות מכוח חוק הביטוח הלאומי

שלומי מור:  זה מאוד חשוב כדי שנוכל להמשיך לתת את הדבר הזה

שלי טל מירון: בוקר טוב

שלי טל מירון:  תודה רבה אדוני היושב-ראש

שלי טל מירון:  קודם כל תודה רבה לוועדה על שאתם דנים בתיקון החשוב הזה

שלי טל מירון:  אני רוצה להאיר את תשומת ליבכם לנושא שממש היום קיבלתי לגביו פנייה ולראות אם אנחנו יכולים לטפל בו

שלי טל מירון:      פנתה אלי המטפלת הנפשית, פסיכולוגית, של בת זוג של חטוף

שלי טל מירון:  אני לא אומר את שמי כדי לשמור על כבודה

ישראל אייכלר: כמובן

ישראל אייכלר:  אין שמות

שלי טל מירון: מדובר בבת זוג של חטוף שגרה איתו

שלי טל מירון:  היא למעשה בפועל ידועה בציבור שלו

שלי טל מירון:  היא לא אשתו אבל היא ידועה בציבור כי הם גרים ביחד

שלי טל מירון:  למעשה היא לא זכאית לשום דבר

שלי טל מירון:  במקרה הספציפי הזה מדובר בבחורה, סטודנטית לאדריכלות, שהחיים שלה נעצרו לחלוטין, היא לא מצליחה לחזור ללימודים, היא כמובן לא מצליחה לחזור לעבודות המזדמנות שעובדים בהן כסטודנט, היא מטופלת לפחות שלוש פעמים בשבוע טיפול נפשי כי היא ממש במצב לא טוב והיא למעשה לא זכאית לשום דבר

שלי טל מירון:      היא כן קיבלה מהעירייה הנחה בשכר דירה אבל חוץ מזה היא לא קיבלה דבר והיא במצוקה כלכלית קשה

שלי טל מירון:  היא לא מצליחה להתקיים

שלי טל מירון:  כמובן שמשפחתו של החטוף, ההורים והאחים, כן מקבלים את מה שהמדינה נותנת אבל היא לא מקבלת כלום והיא במצוקה כלכלית נוראית

שלי טל מירון:      היא עוברת עכשיו איזושהי פרוצדורה כאשר היא צריכה להוכיח שהם ידועים בציבור

שלי טל מירון:  אני רוצה שתבינו מה הבחורה הזאת עוברת

שלי טל מירון:  מבקשים ממנה לגלול בהודעות הקוליות ביניהם, בהודעות ה-וואטסאפ דברים שיכולים להוכיח להם שהם גרים ביחד

שלי טל מירון:  החפצים שלו בדירה המשותפת שלהם והיא צריכה לגשת לכל מיני הודעות וואטסאפ כדי להוכיח שהם ידועים בציבור כאשר כמובן ההורים והאחים יודעים שהם גרים ביחד

שלי טל מירון:       אני בטוחה שהיא לא היחידה אבל אני גם לא חושבת שיש מקרים רבים כאלה אלא כנראה מדובר במקרים בודדים

שלי טל מירון:  אי אפשר להתעלם מהנשים האלה

ישראל אייכלר: היועצת המשפטית תכף תסביר לנו, אולי לאחר הדיון או תוך כדי הדיון

ישראל אייכלר:  כאשר חוקקנו את חוק המשפחות, עשינו איזשהו מדרג בדברים האלה

ישראל אייכלר:  נראה היכן זה עומד

שלי טל מירון: אני מבקשת שלא נתעלם מהנשים האלה

שלי טל מירון:  לא יכול להיות שהחוק יתעלם מהן

ישראל אייכלר: לא נתעלם

ישראל אייכלר:  אני לא חושב שאת רוצה כרגע תשובה

שלי טל מירון: אני שואלת האם אנחנו יכולים לשלב את זה במסגרת תיקון החוק

דבורה ביטון: יש סיטואציה נוספת שהיא הפוכה שצריך לבחון

דבורה ביטון:  משפחה של חטוף מספרת לי שבת הזוג שלו, בסך הכול ארבעה חודשים, התגוררו אצל האבא

דבורה ביטון:  ההורים גרושים

דבורה ביטון:  ברגע שהאבא היה צריך לקבל את המענק של ה-45, חצי-חצי, הוא קיבל 20 והוא שאל אותי למה היא צריכה לקבל ואמר שהיא ישנה אצלו

דבורה ביטון:       לידועים בציבור יש מבחנים

דבורה ביטון:  יכול להיות שכאן צריך להחריג וצריך לבדוק

שלי טל מירון: בטוח צריך להחריג

שלי טל מירון:  זאת לא סיטואציה רגילה

דבורה ביטון: אני חושבת שנושא של הגדרת ידועים בציבור חייב שיקבל איזושהי הגדרה

שלי טל מירון: מבחינתי שתהיה ועדת חריגים

דבורה ביטון: כאן האבא בא ואומר שהיא קיבלה חצי ממנו, היא לא נמצאת איתם במטה, היא לא מתקשרת אליהם, היא לא שואלת אותם ולמה היא הייתה צריכה לקבל? הם היו סטודנטים וגרו אצלו בבית

דבורה ביטון:  היו להם חשבונות נפרדים

דבורה ביטון:  הרי יש מבחנים לידוע בציבור

דבורה ביטון:  אני חלילה לא אומרת אבל אולי האירוע המשונה הזה, הקשה הזה שעברנו, יכול להיות שההתייחסות איך מגדירים ידועים בציבור אחרת, כי אם אנחנו הולכים על פי החוק היבש הם צריכים לגור יחד תחת אותה קורת גג וכולי

דבורה ביטון:  זאת התשובה שצריך לבחון כי כנראה יש כאן סיטואציה שצריכה להיבחן

מיכל שיר סגמן: אדוני היושב-ראש, יש תיקון שבימים כתיקונם לא הייתי מעלה אותו כי באמת אין צורך ויש הגיון למה כל פיצוי או מענק מתחיל מגיל 21

מיכל שיר סגמן:  כלומר, יש הגיון בכך ועם זאת מדובר כאן יחסית על מעט משפחות ועל מעט אנשים

מיכל שיר סגמן:  לא מעט משפחות פנו אלי על מנת לתקן את החוק כך שעבור החאחם זה יתחיל מגיל 18 ולא מגיל 21

מיכל שיר סגמן:  המשפחות עצמן מפסיקות לתפקד

ישראל אייכלר: אחרי שתסיימי את דבריך, שלומי יתייחס לזה

ישראל אייכלר:  השאלה גם מה קורה בין 18 עד גיל 21

מיכל שיר סגמן: בדיוק

מיכל שיר סגמן:  יאמרו שהולכים לצבא ובצבא מקבלים ועדיין הוא נתמך על ידי משפחתו

מיכל שיר סגמן:  לא כך הדבר, ולא תמיד זה כך, אלא הרבה מאוד מהמשפחות נקלעו לקשיים כלכליים גם עם החוק הנוכחי – אנחנו כרגע עובדים יחד עם חבר הכנסת קרויזר על תיקון החקיקה הזאת על מנת לשפר וקצת להכניס יותר נפח לחוק החטופים הנפלא שכבר עבר ואנחנו עובדים עכשיו על תיקונו – ועדיין לא מדובר על אוכלוסייה כל כך גדולה של בני 18 עד 21 שלא זכאים לשום דבר והם צריכים את הכסף הזה כמו אוויר לנשימה

דבורה ביטון: צריך גם לזכור שאחים של חטופים שהם בצבא, או משתחררים או נשארים לסייע להורים כך שהם לא בדיוק משרתים שירות רגיל ויש לזה משמעות

מיכל שיר סגמן: יש עוד דבר שאמנם בחוק שאנחנו עומדים להגיש אנחנו נותנים לזה מענה ועם זאת חשוב שזה ייאמר כאן ואם אפשר לתקן את זה במסגרת החוק הזה, מה טוב

מיכל שיר סגמן:  לא תמיד משפחות החטופים, המשפחה הגרעינית הראשונית מסוגלת לקום בבוקר ולצאת לעבוד למען המשפחות שלהם

מיכל שיר סגמן:  הרבה מאוד פעמים מדובר על בני הזוג, על בני דודים, על חברים או מכרים שיש להם מסוגלות רגשית על מנת לצאת

מיכל שיר סגמן:  מה שקורה באותו רע זה שהם לא זכאים לשום דבר, הם בכלל לא קיימים במערכת, לא בסיוע רגשי, לא בסיוע פסיכולוגי, בטח שלא בסיוע כלכלי והם מפסיקים לעבוד

מיכל שיר סגמן:      שוב, זה חוק שאנחנו כרגע עובדים עליו ועוד לא הוגש, לוקח לו זמן

מיכל שיר סגמן:  כאן אנחנו כבר פותחים חוק לקריאה ראשונה ואולי יש מקום לראות אם אפשר להכניס את זה לתוכו

שמעון פרס: חבר הכנסת אייכלר, סליחה, אנחנו משפחות החטופים ואנחנו עוברים בין הוועדות

שמעון פרס:  הדיונים כאן מאוד מאוד חשובים

ישראל אייכלר: בדרך כלל בדיון אני קודם כל נותן את זכות הדיבור למשפחות החטופים אבל היות ואנחנו עוסקים במשפחות החטופים חשוב שתשמעו , תקשיבו ותעבירו גם לחברים

שמעון פרס: אני רק רוצה להעיר שאנחנו צריכים לגשת גם לוועדות אחרות

ישראל אייכלר: אתם יכולים ללכת

ישראל אייכלר:  אתם יכולים גם לחזור בהמשך

שמעון פרס: חשוב לנו להיות כאן

ישראל אייכלר: אנחנו באמצע דיון מאוד מאוד חשוב לתיקון עוול או לקונות היו בחוק הקודם

ישראל אייכלר:  לכן אני מבקש מהביטוח הלאומי להסביר לי מה קורה עם ילד בין גיל 18 ל-21

שלומי מור: לגבי אחים בני 18 עד 21, גם לגביהם ההורים מקבלים את התוספת של בערך 1,000 שקלים עליה דיברנו קודם ואם זה יתום בן 21, האם או האב השכולים מקבלים איזושהי תוספת

שלומי מור:  האם מקבלת תוספת בגינו לקצבה

שלומי מור:  גם שם ברור שהסכומים יותר נמוכים מאותם 7,000 שקלים

שלומי מור:  אנחנו בהכנה לקריאה ראשונה ואם עצתי הייתה נשמעת, הייתי מציע שההצעה תאושר, היא תעבור קריאה ראשונה ובין קריאה ראשונה לקריאה שנייה ושלישית אנחנו נבדוק את הנתונים ונראה בכמה אנשים מדובר

שלומי מור:  נהיה בקשר גם עם האוצר ונראה

שלומי מור:  אני כרגע לא יודע לומר

שלי טל מירון: מה לגבי בנות הזוג? גם זה מאוד מאוד חשוב

שלי טל מירון:  אנחנו לא יכולים להתעלם מהן

ישראל אייכלר: מה הסטטוס שלהן?     

שלי טל מירון: ידועות בציבור

שלי טל מירון:  גרים ביחד

שלומי מור: אני לא מכיר את המקרה הפרטני ולא אוכל להתייחס אליו

ישראל אייכלר: מה אומר החוק? מה אומר הביטוח הלאומי?     

שלומי מור: הביטוח הלאומי אומר דבר פשוט מאוד

שלומי מור:  בת זוג זה לרבות ידועה בציבור לכל דבר ועניין

שלומי מור:  קביעה של מי הם ידועים בציבור זו קביעה שבדרך כלל היא עם הרבה כללים, מבחנים של משק בית משותף, מגורים משותפים, שותפות גורל וכולי

שלומי מור:  אני לא מכיר את המקרה הפרטני אבל אני יכול לומר בוודאות שאנחנו בוחנים כל מקרה כזה גם באמפתיה וגם במידת הבדיקה הנדרשת

שלי טל מירון: אני מבקשת לדבר איתך אחר כך באופן פרטני על המקרה הזה

שלי טל מירון:  אני מבקשת ממש רגישות שלכם כי הבירוקרטיה שמעבירים אותה היא לא סבירה

שלי טל מירון:  היא לא במצב לעמוד בבירוקרטיה הזאת

ישראל אייכלר: שלומי כבר פתר הרבה נושאים פרטניים במסגרת החוק

ישראל אייכלר:  חזקה עליו שאת יכולה לפנות אליו

שלי טל מירון: אני אשמח מאוד

שלי טל מירון:  לכן הצעתי את זה

ישראל אייכלר: אני רוצה לעבור למשפחות החטופים

שמעון פרס: אני מודה לך על הרגישות ועל הסבלנות ושלכם חברי הכנסת והוועדה

שמעון פרס:  אני אחיו התאום של ירון אור שהוא אבא של אבינתן אור שהוא וחברתו נועה נחטפו במסיבה ב-7 באוקטובר

שמעון פרס:  אני מייצג אותו כאן כי הוא חולה מהמצב הקיים והוא לא מסוגל לבוא ולדבר בעצמו

שמעון פרס:  אני לא יודע אם אתם יודעים אבל אבינתן ונועה היו כבר לקראת הכרות עם המשפחות ואולי גם חתונה והם הופרדו

שמעון פרס:  הם נחטפו ביחד אבל הם הופרדו לאחר מכן

שמעון פרס:  את נועה שמעו לאחר מכן

שמעון פרס:  מאבינתן אנחנו בינתיים לא שומעים שום דבר ואנחנו לא יודעים מה קורה איתו מאותו רגע של החטיפה

שמעון פרס:       אני כאן בהקשר של פורום תקווה

שמעון פרס:  אנחנו שומעים שמועות, אנחנו לא יודעים אם זה בלון ניסוי של מישהו, של החמאס או של מישהו אחר – אני לא יודע של מי ואני לא יודע אם כל השמועות האלה נכונות – על כך שרוצים לעשות חלוקה, לעשות תהליך הפרדה כאשר בהתחלה מדובר במעט חטופים, אחר כך 45 או משהו כזה ימי הפוגה ואחר כך משא ומתן על שאר החטופים

שמעון פרס:       אנחנו סוברים שהחמאס כדת, אין אצלם משא ומתן ואין פשרה

שמעון פרס:  אנחנו אולי שבויים בתפיסות לנו, אולי המערביות, אולי האחרות, אבל אצל החמאס כדת אין דבר כזה שהוא משא ומתן או פשרה

שמעון פרס:  כל מה שהם רוצים זה לקבל את ה-45 ימים האלה כדי להתחזק וכדי לאחר מכן להביא את מדינת ישראל על הברכיים

שמעון פרס:  אם אנחנו ניתן להם את מה הם רוצים, את ה-45 ימים ואת הבאלקים האלה של 35 חטופים ואחר כך משא ומתן על האחרים, אנחנו לא נראה אותם בחיים

שמעון פרס:  לא נראה לא את אבינתן ולא אחרים בחיים

שמעון פרס:  הם ימותו שם, הם יירצחו שם מכיוון שלא יהיה עוד תהליך נוסף

שמעון פרס:  הדרישות שהם ידרשו לאחר מכן, כמו למשל הפסקת הלחימה, השגת ישראל מעזה וחזרת החמאס לשלטון שלהם, הדבר הזה יביא להרג של עוד אזרחים רבים ושל חיילים רבים

שמעון פרס:  יותר מ-200 חיילים נהרגו כדי שאנחנו נוכל לחיות בבטחה, אנחנו ומי שגר במקום וכל מדינת ישראל

שמעון פרס:  הבן שלי עכשיו חזר מעזה אחרי שלא היה איתנו בבית מאז 7 באוקטובר והוא אמר לי שלמעשה במשך כל החודשים האלה הוא ישן בנגמ"ש, נעליים על הרגליים והוא אמר שאנחנו מנצחים

שמעון פרס:  הוא אומר לי שכל מה שקורה שם, אנחנו מנצחים, אנחנו מנצחים בגדול, אף פעם לא קורה שאנחנו מפסידים אלא תמיד אנחנו מנצחים

שמעון פרס:  כל מה שאנחנו שומעים על ההרוגים, זה נקודתי, אבל אנחנו מנצחים     אני מבקש כאן מחברי הכנסת, מחברי הוועדה ומכל מי שנמצא כאן להקים קול צעקה

שמעון פרס:  אל תסכימו שתהיה עסקה מחולקת

שמעון פרס:  העסקה חייבת להביא את כולם הביתה ואם לא, לעשות צעדים חזקים, להעצים את הלחימה

שמעון פרס:  לא להפסיק אותה עד שנביא את החמאס להיות הברכיים

שמעון פרס:       אני אומר עוד דבר

שמעון פרס:  כאשר אנחנו נראה, או כאשר חמאס יראה והעזתים יראו שאנחנו נחושים, אנחנו נתחיל לשמוע אנשים מעזה שישתפו פעולה בסתר או בגלוי ואנחנו נצליח לשמוע על החטופים

שמעון פרס:       אני אומר שוב שכל מהלך שיהיה חלקי ויחזיר רק חלק מהחטופים, יביא למיתת או להריגת כל שאר החטופים, לא נראה אותם ונסכן את כל שאר מדינת ישראל ואת הלוחמים שמסרון את נפשם כדי שנוכל לחיות כאן

שמעון פרס:  אני מבקש מכם לעשות את הכול ולהקים את הקול הזה בפני הפורום הביטחוני של ממשלת ישראל

עופרי ביבס: אני אחות של ירדן, גיסתה של שירי ודודה של אריאל וכפיר, משפחה שלמה ש-122 ימים עוד נמצאת שם

עופרי ביבס:       אם הבנתי נכון, כאשר הקראתם את הנוסח של החוק, דיברתם על אלמנות, על משפחות שכולות ואני שואלת למה זה הנוסח

עופרי ביבס:  החטופים בחיים

עופרי ביבס:  או שלא הבנתי נכון את הנוסח

ישראל אייכלר: ביניהם יש כאלה שהן אלמנות

ישראל אייכלר:  שלומי יסביר

שלומי מור: את לגמרי צודקת

שלומי מור:  החוק, חוק החטופים, מפנה לזכויות של משפחות שכול

שלומי מור:  זו הסיבה

שלומי מור:  חלילה מדובר על משפחות החטופים ובעזרת השם כולם בחיים ויחזרו בשלום

עופרי ביבס: זה מיד קפץ לי לאוזן ורציתי להבהיר

עופרי ביבס:  האמת היא שרובם נכון למידע האחרון שיש לנו שהוא מלפני 60 ימים, רובם היו עדיין בחיים, לפחות מי שיש מידע לגביו

עופרי ביבס:  הדרך שלנו להוציא אותם משם בחיים היא בעסקה

עופרי ביבס:  עד כה הדרך היחידה שחטופים יצאו בחיים הייתה בעסקה

עופרי ביבס:  ברור לי שעסקה זה משהו שיהיה קשה לקבל וברור לי שאלה מחירים כואבים ומחירים קשים וצריך הרבה אומץ לעשות את זה, אבל אין לנו ברירה אחרת

עופרי ביבס:  אני לא רואה שום פתרון אחר שכפיר בן שנה יוצא מעזה

עופרי ביבס:  אני לא חושבת שאחרי 60 ימים של לחץ צבאי הגענו למקום יותר טוב מזה שהיינו בו לפני 60 ימים, פרט לזה שיש עכשיו עסקה על השולחן

עופרי ביבס:  אנחנו לא יכולים לפספס את העסקה ואנחנו לא יכולים להתעכב איתה

עופרי ביבס:  אני חושבת שזו תפיסה מוטעית לחשוב שעוד 60 ימים של לחץ צבאי, מעבר לזה שיביא לנו רק ארונות, חמאס גם פתאום יתקפל בצורה שיגישו לנו אותם על מגש של כסף ויאמרו, בואו, קחו בבקשה את החטופים, נכנענו

עופרי ביבס:      כל הדיבורים האלה על לחכות לניצחון ולמיטוט החמאס, אין לזה אפילו הגדרה שאומרת מה יהיה הניצחון הזה, איך הוא ייראה וכמה זמן הוא ייקח

עופרי ביבס:  למשפחות שלנו, לילד בן שנה ולילד בן ארבע, לאח שלי ולאשתו ולכל האחרים, אין את הזמן הזה

עופרי ביבס:  כרגע מתגבשת עסקה

עופרי ביבס:  אני מסכימה עם חלק מהדברים שאמרו אבל אני חושבת שלא צריך לחכות כאן לחמאס, להודעה שלו ולתשובה שלו

עופרי ביבס:  ממשלת ישראל צרכה להמשיך ליזום ולהיות אקטיבית במשא ומתן הזה ולא לשבת ולחכות כי אנחנו יודעים שמשא ומתן לוקח זמן ואין להם את הזמן הזה

עופרי ביבס:  עסקה היא הדרך ועסקה תחזיר אותם

עופרי ביבס:  זאת הדרך היחידה וכמה שיותר בהקדם

בניה תם: אני בן דוד של איתן מור שנחטף מהמסיבה ברעים בשעה שחילץ גופות של שתי בחורות שנמצאו מוטלות על הדרך

בניה תם:  אני אפתח ואומר שאני מתגעגע לאיתן

בניה תם:  איתן ואני קרובים בגיל

בניה תם:  איתן בן 24, שנתיים מתחתיי, ואני מתגעגע אליו מאוד

בניה תם:  כמה דקות לפני שהתחילה הוועדה אימא שלי הייתה כאן והתפרקה כאן, פרצה בבכי ויצאה החוצה

בניה תם:  לא הצליחה להביא את עצמה לדבר ואני כאן גם בשמה וגם בשם איתן, ובוודאי בשם פורום תקווה

בניה תם:       אני קורא לכם מכאן, בהמשך לדברים של שמעון, לא להגיע לעסקה, למציאות בה מפרידים, מפצלים, מחלקים בין חטוף לחטופה, בין חטוף מבוגר לחטוף צעיר, בין חיילת לאזרח

בניה תם:  אם משחררים, ממשחררים את כולם

בניה תם:  איתן בן דודי הוא חטוף לא פחות מאשר כל בן אדם אחר שנמצא שם ולא משנה מה גילו ומה מצבו

בניה תם:       אני לא נגד עסקה טובה

בניה תם:  אני בעד עסקאות עם אחריות וביטחון ואני מתנגד לעסקאות של הפקרות וביזיון

בניה תם:  לא נסכים למציאות שבה משחררים מאות ואלפי מחבלים, ויתכן שחלקם הם מחבלים שהשתתפו ב-7 באוקטובר

בניה תם:  את מי אנחנו רוצים לשחרר? אנשים שרצחו, אנסו ושחטו גופות של אימהות, גופות של תינוקות, משפחות על ביתן ועל רכושן? לשחרר אותם לרחובות, להיות לידינו? לא למדנו מעסקאות קודמות? רק הגברת הלחץ הצבאי על חמאס, הוא זה שיביא אותנו לעסקה טובה

בניה תם:  חמאס לא מכבד לא אמנה ולא הסכמים

בניה תם:  חמאס מבין כוח ועוצמה ולנו יש את הכוח ואת העוצמה כדי להכניע אותו, כדי להוריד אותו על הברכיים ולהגיע לעסקה שתיטיב עמנו ולא תפקיר אותנו

בניה תם:      אני מחזק מכאן את חברי הממשלה והקבינט שאני מאמין ורוצה להאמין שהם עושים לילות כימים כדי להביא את הקרובים שלנו לכאן

בניה תם:  אני מחזק אותם וקורא להם לתת לצה"ל לנצח, להשיב לנו את הביטחון הלאומי ולא להפקיר אותו ולהגיע לעסקה מתוך ניצחון ועוצמה

בניה תם:  תודה

ענבל צח: בוקר טוב

ענבל צח:  אני בת דודה של טל שוהם

ענבל צח:  טל חטוף 122 ימים

ענבל צח:  אשתו והילדים שוחררו ביום ה-50

ענבל צח:  ילדה בת 4 שחגגה יום הולדת לפני כמה ימים ובהדלקת הנר על עוגת יום ההולדת שלה ביקשה שכל האבות יחזרו כי היא לא יודעת שיש משהו אחר

ענבל צח:  אני שואלת על איזה עבודה ורווחה אנחנו מדברים כי עבודה, אני אישית לא עבדתי 122 ימים, ורווחה, אני לא חושבת שכרגע יש רווחה למישהו מאיתנו ובטח לא לאהובים שלנו שמעבר לגדר

ענבל צח:      אני לא מוכרת על ידי המדינה

ענבל צח:  הייתה לי שיחת טלפון עם שלומי והובטח לי שיחזרו אלי - וזה לא קרה – לגבי מעגל שני ושלישי שעוטפים את המעגל הראשון

ענבל צח:  היו דיבורים אבל לא קרה

ענבל צח:  חבל

ענבל צח:  בדקתי אם אפשר לשלם עם אמפתיה וחיבוק במכולת ואי אפשר

ענבל צח:  דרך אגב, גם שכר דירה אי אפשר לשלם בחיבוק ולחיצת יד

ענבל צח:  גם בדקתי וזה לא עובד

ענבל צח:       אתם מתעלמים מהחטופים, אתם מתעלמים מהמשפחות של החטופים

ענבל צח:  בגדול המקום הזה ממשיך להתנהל כסדרו וסדר העולם כבר לא קורה

ענבל צח:  אנחנו ביום ה-122 ועבורנו הזמן נעצר ועבורם הזמן אזל ואוזל

ענבל צח:  אין להם זמן לחכות עוד עד שאולי נגיע לאיזושהי עסקה, כן או לא

ענבל צח:  אין להם זמן לחכות

ענבל צח:      כאישה אני אומרת משפט שהוא קשה, וסליחה אם האחיות שלי כאן

ענבל צח:  הזמן שאי אפשר לעשות בו הפלות הולך ומתקרב

ענבל צח:  אי אפשר יותר

ענבל צח:  ההבדל בין גבר לאישה הוא שגבר לא יכול להיות בהריון ואישה יכולה לעבור הפלה למשך עוד שבועיים

ענבל צח:  בזמן שאנחנו דנים כאן בדברים שהם לא ברומו של עולם, אנחנו לא יודעים מה קורה מעבר לגדר

ענבל צח:  אנחנו היום לובשים מעילים אבל את החטופים חטפו עם טי-שירט או עם גופיות או פיג'מות ואנחנו תעסקים בשטויות

ענבל צח:  במקום לעשות דברים שהם נכונים ולפעול, אנחנו רק מדברים, מדברים ומדברים ומדיבורים לא קורה כלום

ענבל צח:  היום ה-122, מי בכלל דמיין שאני אומר את המספר הזה

ענבל צח:      אני אומרת די לדבר ולהתחיל לפעול

ענבל צח:  כל אחד יקום בבוקר ויאמר שהיום הוא יכול לפעול כך, אתמול פעלתי כך ומחר אני אפעל אחרת אבל להתחיל לפעול כי המילים לא מובילות אותנו לשום מקום

ענבל צח:      בכלל, יותר ויותר תמיכה במשפחות החטופים

ענבל צח:  אני מבקשת גם מפורום תקווה, אנחנו לא נגדכם ואתם לא נגדנו

ענבל צח:  מטרת היא דומה גם אם דרכנו היא שונה

ענבל צח:  אנחנו לא אחד נגד השני, אז בואו נכבד אחד את השני גם כשאנחנו כאן במסדרונות הכנסת

ישראל אייכלר: עד הרגע הזה כולם כיבדו

ישראל אייכלר:  גם את תכבדי

ענבל צח: אני מכבדת מאוד

ענבל צח:  אני מבקשת שכאשר אתם מעלים את החוק, לדבר גם על הפורום שעוטף אצת המעגל הראשון והשני

ענבל צח:  אנחנו צריכים איכשהו לשלם ולשלם גם לביטוח לאומי

ענבל צח:  בעוד חודשיים אני אקבל דרישת חוב כי לא שילמתי, אני מבקשת משלומי

ישראל אייכלר: נדמה לי שדיברנו על זה בישיבה הקודמת

ישראל אייכלר:  אנחנו נדבר שוב עם שלומי ונראה מה אפשר לעשות

אסף אברמוביץ': שלום לכם, בוקר טוב

אסף אברמוביץ':  אני בן זוג של מירב לשם גונן

אסף אברמוביץ':  מירב לא יכלה להגיע

ישראל אייכלר: אתה רוצה לומר לנו את הקשר שלך לחטופים?     

אסף אברמוביץ': כן

אסף אברמוביץ':  מירב לשם גונן היא אימא של רומי

אסף אברמוביץ':  אני בן זוגה

אסף אברמוביץ':  רומי בת 23 והיא חטופה בעזה

אסף אברמוביץ':  היא חטופה מפסטיבל הנובה, 122 ימים

אסף אברמוביץ':  אני כאן בשני כובעים

אסף אברמוביץ':  האחד, אני בן זוג של מירב

אסף אברמוביץ':  אני לא מוכר למדינה בשום צורה

אסף אברמוביץ':  אני מלווה את מירב מה-7 באוקטובר, משעה 06:30 בבוקר, משיחת הטלפון הראשונה של רומי למירב, שיחה שבחלקה היא מוקלטת

אסף אברמוביץ':  מירב ואני היינו שותפים לכל תהליך החטיפה, שמענו את היריות, שמענו את הצעקות בערבית, שמענו שגוררים אותה מהרכב

אסף אברמוביץ':  אני לא מוכר למדינה בשום צורה למרות שאני ישן עם מירב בכיכר מעל 11 שבועות, למרות שאני מלווה אותה בכל הפעילות שלה גם בתקשורת וגם בכנסת ובכל מקום אחר

אסף אברמוביץ':      רציתי לדבר יותר על העניין של צעירים בני 18 שהיו אמורים להתגייס ומצאו את עצמם מסתובבים בעולם ומדבררים את מדינת ישראל

אסף אברמוביץ':  לא מדובר בילדים רבים אלא מדובר בכמה אנשים שהתבגרו בן יום

אסף אברמוביץ':  מדובר בילדים, נערים, אנשים שחיים על חשבון ההורים שגם כך לא שורדים את המצב הכלכלי

אסף אברמוביץ':  אני יכול לדבר על הסיפור הפרטי שלנו, על הבת של מירב דריה שהיא בת 18

אסף אברמוביץ':  היא התחילה לעבוד והייתה אמורה להתגייס, אבל במקום זה היא מסתובבת בתחנות טלוויזיה בעולם ומסבירה למה חשוב להחזיר את אחותה

אסף אברמוביץ':  הקצבה שמגיעה לה, מיותר להגיד שזה לא מספיק

אסף אברמוביץ':  אולי זה מספיק לנו כי אנחנו גרים באוהל אבל זה לא באמת מספיק לחיים במדינת ישראל

ישראל אייכלר: אתה מדבר על גיל 18 עד 21

אסף אברמוביץ': אכן

אסף אברמוביץ':  על האחים

שלי טל מירון: הוא בן זוג אבל הוא לא מוכר

שלי טל מירון:  אנחנו נטפל זה אחר כך

שלי טל מירון:  לא יתכן שהמדינה לא מטפלת בזה

אסף אברמוביץ': יש מעט מאוד ילדים בני 18 שהם לפני צבא וההורים לא מקבלים שקל עבורם ועדיין הם אוכלים ועדיין הם צריכים להגיע ממקום למקום וכשהיא נוסעת לחוץ לארץ היא לוקחת כסף מאימא כדי שיהיה לה שם, וכשהיא רוצה לאכול משהו, לפעמים בשעות שאין אוכל במטה החטופים, זה להזמין לה וולט

אסף אברמוביץ':       אנחנו ממש מבקשים שישוו את התנאים שלהם, את הקצבה שלהם לאחים היותר בוגרים

יולי בן עמי: אני הבת של אוהד ורז שנחטפו מביתם ב-10:30 בבוקר מקיבוץ בארי

יולי בן עמי:  אבא שלי נתפס בבוקסר וחולצה קצרה ובשעה 11:00 כבר ראינו תמונה שלו בטלגרם, ואימא שלי, אחרי שבועיים ראינו תמונה שלה בפיג'מה ויחפה עם כמות מחבלים מסביבה שמחזיקים אותה בכוח

יולי בן עמי:  אימא שלי חזרה אחרי 54 ימים ואבא שלי עוד שם

יולי בן עמי:  אנחנו מרגישים שיש כאן דיבורים על מחירים ומבחינתי לאבא שלי אין מחיר

יולי בן עמי:      אני אוסיף לגבי גיל 18

יולי בן עמי:  אחותי בת 18, שני ההורים שלה חטופים והיא לא קיבלה כמוני

יולי בן עמי:  היא כביכול בחזקת ההורים אבל היא לא

יולי בן עמי:  היא הייתה לבד

יולי בן עמי:  אני חושבת שזה משהו שכן צריך להשוות אותו אלינו וגם אמרנו את זה בזמנו

יולי בן עמי:  ניסו וניסו אבל לצערי זה לא קרה

יולי בן עמי:      עצם זה שמתייחסים אלינו כאל יתומות כואב

יולי בן עמי:  אנחנו רוצים את כולם בבית וכמה שיותר מהר

יולי בן עמי:  תודה

ישראל אייכלר: מה שאת אמרת לא מובן לי מבחינת החוק

ישראל אייכלר:  שאלתי את היועצת המשפטית

ישראל אייכלר:  אם שני ההורים חטופים, המשפחה לא מקבלת את ה-90,000 שקלים?     

יולי בן עמי: אני קיבלתי, אחותי האמצעית קיבלה כי אנחנו מעל גיל, ואחותי הקטנה בת ה-18 קיבל חצי מאיתנו

ישראל אייכלר: אולי היועצת המשפטית תסביר את החלוקה

יעל סלנט: בחוק שחוקק כאן בוועדה, אם אני לא טועה הוא פורסם ב-7 בנובמבר, יש את הסכום של ה-90,000 שקלים בעד כל חטוף כאשר מחצית אמורה ללכת לבן הזוג ומחצית בחלקים שווים להורים

יעל סלנט:  אם אין בן זוג או שאין הורים או שהם בעצמם חטופים, יש שרשרת

יעל סלנט:  זה מועבר לקודמים מבין כל אלה שמפורטים

יעל סלנט:  אם למשל אין בן זוג, זה אמור לעבוד לילדי החטוף או הנעדר שמלאו להם 21 שנים בחלקים שווים

קריאה: למה זה כך?     

יעל סלנט: כך חוקק החוק

יעל סלנט:  עם יישום החוק אנחנו שומעים כל מיני דברים שאולי צריך להתייחס אליהם

יעל סלנט:  בהקשר הזה כדאי לשמוע את משרד הביטחון ואת המוסד לביטוח לאומי שיאמרו מה העמדה שלהם

יולי בן עמי: אבא שלי עוד שם ואנחנו כן מקבלות כסף אבל אחותי הקטנה לא מקבלת אלא אימא שלי מקבלת בגינה

יולי בן עמי:  אחותי צריכה להתקיים

יולי בן עמי:  היא בת 18 ועדיין לא התגייסה וגם לא מתכננת להתגייס בקרוב כי היא לא מסוגלת

מיכל שיר סגמן: אני רוצה לומר לגבי התיקון שצריך לעשות לגיל 18

מיכל שיר סגמן:  גם הסכום, ה-90,000 שקלים, אם היה מדובר על אדם בודד שמקבל עכשיו לשלושה חודשים 30,000 שקלים, הכול בסדר

מיכל שיר סגמן:  בפועל זה לא המקרה

מיכל שיר סגמן:  כולם אומרים שהבן אדם בחוץ היה מקבל כי הרי המשכורות לא מגיעות ל-30,000 שקלים אבל זה לא באמת 30,000 שקלים

מיכל שיר סגמן:  אלה 30,000 שקלים למשפחה

מיכל שיר סגמן:  הכסף הזה מתחלק

מיכל שיר סגמן:  אם ההורים גרושים, הכסף הזה מתפצל ואז יש כסף שעוזר לילדים מתחת לגיל 18

מיכל שיר סגמן:  כלומר, בסוף המשפחות נאלצות להתמודד עם מעט מאוד כסף

ישראל אייכלר: אולי תסבירו יותר כדי שלא יהיו טעויות

קריאה: גובה קצבה של חלל תלוי במספר הילדים

קריאה:  שלומי, אתם רוצים לפרט?     

ישראל אייכלר: כדאי לפרט כי בסכומים יש אי הבנה ואני רוצה שהסכומים יהיו ברורים

ישראל אייכלר: אנחנו ישבנו על זה כל כך הרבה שעות וזה נראה לנו ברור אבל אני רואה שהציבור לא כל כך יודע

שלומי מור: ראשית, יש את הרובד הראשון

שלומי מור:  הרובד הראשון מושווה לגמלאות של משפחות שכול

שלומי מור:  זאת אומרת, אם יש בת זוג שממתינה לבעלה, היא מקבלת כ-10,000 שקלים ואם יש ילדים, יש תוספת בגין הילדים

שלומי מור:  אם יש הורים שממתינים לילד שלהם, הם מקבלים כ-10,000 שקלים ואם הם גרושים, כל אחד מהם מקבל 8,000 שקלים

שלומי מור:  זאת אומרת, זה הסכום הבסיסי שהם מקבלים בלי כל קשר

שלומי מור:  מעבר אליו, יש את הסכום של 45,000 שקלים להורים ולבת הזוג ואז יש חלוקה

שלומי מור:  זאת אומרת, לרבעון מדובר על ה-90,000 שקלים ועוד 60,000 לכל הפחות, כך שמדובר ב-150,000 שקלים

שלומי מור:  אמרנו שאם יש אחים או ילדים בגירים, כל אחד מקבל עוד 21,000 שקלים

מיכל שיר סגמן: חוץ מגילי 18 עד 21

שלומי מור: כן

שלומי מור:  כמובן שאלה התגמולים אבל בגלל שהזכויות מושוות לאלה שהם משפחות שכול, יש כאן עוד הטבות מאוד נרחבות מסביב שחוץ מהטיפולים הרפואיים וחוץ מהסיוע הסוציאלי, יש כאן גם הטבות בתחום הדיור, הרכב וכולי, עוד מסכת רחבה של סיוע שלא אמנה אותה אבל יש כאן משהו טיפה יותר רחב

שלומי מור:  זה בוודאי לא מתמצה רק ב-90,000 שקלים אלא יש את הרובד הבסיסי עליו יש את ה-90,000 שקלים

שלומי מור:      אני ער לזה שזה לא מספיק

שלומי מור:  אדוני, אני זוכר את הפנייה של הגברת ענבל ודיברתי איתך

שלומי מור:  גם בדקתי את הנושא ויצא שבאמת מבחינת החוק כל זכויות המשפחה מוצו, הכול, אלא שאת מתארת צורך אחר שכרגע אין לו מענה בחוק ואני מודה על האמת שאין לו מענה בחוק

מיכל שיר סגמן: נוכח תיקון החקיקה שאנחנו עומדים להגיש אמרנו שאולי כל משפחה – ואני כבר אומרת לכם שאנחנו עומדים להגיש את החוק הזה – תבחר שניים או שלושה נציגים, מלווים

קריאה: כמו שהיה במעמד החקיקה

שלומי מור: אם האמת תיאמר, זו הייתה הכוונה ב-90,000 שקלים

שלומי מור:  הכוונה הייתה שזה סכום שהולך למשפחה והוא מתחלק לפי הצורך

ענבל צח: למעשה יש משפחות של חטופים שלא גומרות את החודש

שלומי מור: יש גם ועדות חריגים מיוחדות גם בביטוח הלאומי וגם במשרד הביטחון וכאשר יש צרכים מיוחדים אפשר להגיע אליהן

אסף אברמוביץ': סליחה שאני מתפרץ

אסף אברמוביץ':  אני אענה לך בחצי משפט

ישראל אייכלר: לא

ישראל אייכלר:  זה לא עניין של ויכוח

אסף אברמוביץ': לא ויכוח אלא עובדתית מה קורה בשטח

אסף אברמוביץ':  מירב מקבלת 45,000 שקלים כי הגרוש שלה מקבל 45,000 שקלים וזה אומר 15,000 שקלים בחודש

אסף אברמוביץ':  מירב ואני מתחלקים ב-15,000 השקלים האלה, 7,500 שקלים ו-7,500 שקלים

אסף אברמוביץ':  אני עם חמישה ילדים ומירב עם חמישה ילדים

שלומי מור: מירב מקבלת עוד 8,000 שקלים

קריאה: כי עדיין יש ילדים שצריך לעזור להם לשלם את השכירות

קריאה:  יש ילדים בתמונה

ישראל אייכלר: אני לא חושב שזה המקום להיכנס לעניינים פרטיים

ישראל אייכלר:  מה שכן, קח את הפרטים הפרטניים של האנשים ותראה מה אתה יכול לעשות

ישראל אייכלר:  לאחר מכן נראה מה אנחנו עושים

ישראל אייכלר:  עכשיו אנחנו מדברים על חוק כללי שכולל את כולם ולא להשאיר אף אחד בחוץ

ישראל אייכלר:  לכן העניין הזה של בני 18 עד 21, זה נראה לי משהו שאפשר או צריך לתקן ואת זה נראה לפני קריאה שנייה ושלישית

מיכל שיר סגמן: מה גם שמדובר על מעט מאוד אנשים

ישראל אייכלר: היות ומדובר על מעט אנשים, אפשר לתקן את זה אבל בחוק עכשיו אני לא אעכב את החוק בגלל הנושא הפרטי

ענבל צח: אי אפשר לתקן את זה עכשיו?     

ישראל אייכלר: אולי לפני קריאה שנייה ושלישית

ענבל צח: גיל 21-18 יהיה אפשר לתקן?     

ישראל אייכלר: לפני הקריאה השנייה והשלישית

יעל גורן חזקיה: אני שומעת אתכם כאן ולא פעם ראשונה וההבנה שבאמת למעגל שלישי או שני, איך שנקרא לו, שזו לא המשפחה הגרעינית אין מענה ואנחנו רואים אתכם כאן בכנסת, אותך אני רואה הרבה ואני רואה עוד נוספים

יעל גורן חזקיה:  אנחנו כרגע בתהליך, כפי שאמר אדוני היושב-ראש, של נושא חלף שכר לחטופים

יעל גורן חזקיה:  הנושא הבא שעומד לפתחנו בהקשרים האלה – ואני אומרת לפתחנו וזה אומר לכלל משרדי הממשלה שיושבים כאן לצדי וכלל נציגים איתם אנחנו עובדים שעות רבות ביחד כדי לנסות למצות את כל מה שאפשר לתת לכם, ומגיע לכם, אין בכלל עוררין על כך – יהיה מנגנון, אנחנו נייצר את המנגנון שיודע לתת שיפוי

יעל גורן חזקיה:  במדינה יש תהליכים והם לוקחים זמן אבל אנחנו נעשה את זה

יעל גורן חזקיה:  אגב, יש גם תהליך שאולי אחר כך תרצי את להתייחס אליו כי עולות כאן גם סוגיות של השבים

יעל גורן חזקיה:  אולי זה לא המקום

ישראל אייכלר: המקום זה המקום אבל זה לא הזמן

יעל גורן חזקיה: אני רק אומרת לגבי הסוגייה של מלווים שהם לא בני משפחה

יעל גורן חזקיה:  אנחנו יודעים שהמעטפת לבני המשפחה היא רחבה, היא לא מספיקה, וגם שם אנחנו מבינים שצריך להשלים את הפער לעומת ההכנסות שהיו לפני כן

יעל גורן חזקיה:  אם אני לוקחת את כל סך הכספים שהם מקבלים, יש משפחות שזה מגיע לשכר שהשתכרו קודם לכן ויש משפחות שלא

יעל גורן חזקיה:  לכן גם שם אנחנו נראה איך אנחנו מגשרים על הפער הזה

יעל גורן חזקיה:  כן ננסה לייצר, יחד עם כולם מנגנון חריגים כי אלה חריגים, מנגנון שיודע לתת למלווה נוסף, לא באופן גורף אלא כנגד הגשה של מסמכים שמעידים על היעדר הכנסה

יעל גורן חזקיה:  בסופו של דבר אם אני אגדיר באופן גורף לכל משפחה שלושה מלווים, בסוף הם מקבלים המון כספים ואני רוצה גם לנהל את זה נכון, שבאמת מי שמגיע לו יקבל

יעל גורן חזקיה:  לכן זה תהליך

יעל גורן חזקיה:       אנחנו כרגע עוסקים

יעל גורן חזקיה:  ביום חמישי שעבר התקיים דיון בדיוק בנושא הזה ויש דיון נוסף ביום חמישי הקרוב

יעל גורן חזקיה:  יש שולחן עגול בין-משרדי שממשיך את עבודתו

יעל גורן חזקיה:  עד אז ביקשנו מביטוח לאומי וגם ממשרד הכלכלה למפות את האנשים שהם עצמאיים, שהם שכירים ושהם במעגל השני והשלישי כדי להבין גם בכמה מדובר ולהביא את זה לאוצר – זו בקשת האוצר – כדי לראות בכמה מדובר והאם זה משהו שיכול להיעשות אפילו לא בחקיקה אלא הבנות של יצירת מנגנון חריגים כזה או אחר

יעל גורן חזקיה:  אנחנו על זה

יעל גורן חזקיה:       כמו שאמר שלומי המענקים שניתנו בתחילת הדרך, מטרתם הייתה גם שככל שיש בן משפחה נוסף, אפשר יהיה להעביר את המענקים האלה ככל שצריך אבל אני מבינה שזה משהו שלא נעשה וזה בסדר

ישראל אייכלר: תודה רבה

ישראל אייכלר:  אני מבקש מהיועצת המשפטית להתחיל בהקראת החוק כדי שנספיק להצביע עליו ולהעלות אותו לקריאה ראשונה וכך לקדם את הנושא של משפחות החטופים

ישראל אייכלר:      הצעת חוק מימון הוצאות למשפחות שבויים, חטופים ונעדרים (תיקון - זכאות למענק לאחים ולילדים מעל גיל 21), התשפ"ד-2024     

ישראל אייכלר: בחוק מימון הוצאות למשפחות שבויים, חטופים ונעדרים התשס"ח-2008 (להלן – החוק העיקרי), בסעיף 2א(א)(2) – זה הסעיף של ה-21,000 שקלים - אחרי "של החטוף או הנעדר" יבוא "שמלאו להם 21 שנים", במקום "מילדיו, והכול ובלבד שאינם" יבוא "מילדיו שמלאו להם 21 שנים, והכול ובלבד אם הם", ובמקום הסיפה החל במילה ""ותגמול" יבוא "לפי חוק משפחות חיילים שנספו במערכה או לפי חוק התגמולים לנפגעי פעולות איבה, או שתוספת לתגמול כאמור משתלמת בעדם, יהיה המענק שיהיו זכאים לו בסכום השווה להפרש שבין סכום המענק כאמור למכפלה של התגמול המשתלם להם או של התוספת לתגמול המשתלמת בעדם, לפי אותם החוקים בשלוש"

ישראל אייכלר:      אני אסביר את הנוסח

ישראל אייכלר:  יש לנו את ה-21,000 שקלים חדשים, שזה מדבר במונחים של רבעון

ישראל אייכלר:  אם קודם הילדים של החטוף או האחים והאחיות שלו קיבלו תגמול מכוח חוק התגמולים, מה שקראנו לו הרובד הראשון, הם לא היו זכאים לסכום הזה של ה-21,000 שקלים

ישראל אייכלר:  עכשיו ההוראה אומרת שהם כן יהיו זכאי אם מלאו להם 21 שנים וזה מה שבעצם התחייב שלומי שיבדוק ויחזור לוועדה לקראת הקריה השנייה והשלישית

ישראל אייכלר:  לוקחים את ה-21,000 שקלים שמדבר במונחים של רבעון, לוקחים את התגמול החודשי ומכפילים אותו בשלוש כי זה תגמול חודשי לעומת המענק שהוא רבעוני, מפחיתים מה-21,000 שקלים אלה את התגמול הזה מוכפל בשלוש כי אלה שלושה חודשים, ואת הדלתא הזאת יקבלו

ישראל אייכלר:  זה בעיקר רלוונטי לאחים בגילאי 21 עד 22

ישראל אייכלר:       סעיף 2 הוא הסעיף ששלומי הסביר קודם בנוגע להסכמים מכוח סעיף 9

ישראל אייכלר:  הוא הסביר שיש כמה הסכמים כאלה שנמצאים בקנה

ישראל אייכלר:  הסעיף הזה אומר שתשלומים לפי ההסכמים האלה לא ייחשבו כהכנסה אלא יש אפשרות לקבוע אחרת בהסכם במידה ויהיה צריך

ישראל אייכלר: בחוק הביטוח הלאומי (נוסח משולב), התשנ"ה-1995 (להלן - חוק הביטוח הלאומי) בסעיף 406, בסופו יבוא:     "(ה)	 תשלומים לפי הסכמים שנערכו עד יום כ"א באדר ב' התשפ"ד (31 במרס 2024) לפי הוראות סעיף 9, בשל המצב הביטחוני המיוחד, לא ייחשבו הכנסה לעניין כל דין, אלא אם כן נקבע אחרת בהסכם כאמור

ישראל אייכלר:  לעניין זה, "המצב הביטחוני המיוחד" – המצב הביטחוני השורר במדינה, שבשלו הוכרז מצב מיוחד בעורף כהגדרתו בחוק ההתגוננות האזרחית, התשי"א-1951, ביום כ"ב בתשרי התשפ"ד (7 באוקטובר 2023)"

ישראל אייכלר:      כלומר, כל ההסכמים שייעשו בקשר לדבר הזה, הסכמים כאלה יצטרכו אישור ועדה

ישראל אייכלר:  גם ההסכם הזה ששלומי דיבר עליו חלף ההכנסה, גם הוא יצטרך אישור ועדה

ישראל אייכלר:  אגב, למה בכלל זה בהסכם ולמה לא בחוק

ישראל אייכלר:  זה לא הנושא אבל זה לא כל כך ברור

שלומי מור: זו הייתה החלטת הממשלה מאתמול

שלומי מור:  אני מניח שעשו את זה כדי שזה יהיה זריז יותר ולא נצטרך להמתין לחקיקה ראשית

קריאה: כשאת אומרת ועדה, זאת ועדת העבודה?     

יעל סלנט: ההסכמים מכוח סעיף 9 אלה הסכמים בין האוצר לבין הביטוח הלאומי

יעל סלנט:  זה בעצם בהתייעצות עם הוועדה

יעל סלנט:  זה לא מנגנון של אישור הוועדה אלא התייעצות כי הוועדה אישרה את זה שיתייעצו איתה בנוגע לכמה וכמה הסכמים

יעל סלנט: תחילתו של סעיף 2א(א)(2) לחוק העיקרי כנוסחו בחוק זה ביום תחילתו של חוק התגמולים לבני משפחה של חטופים ונעדרים

יעל סלנט: זה המועד שבו פקעה ההוראה הקודמת שנחקקה בוועדת כספים בהקשר הזה

יעל סלנט:  אני תוהה האם היו הסכמים שהיו בתוקף בתקופה הזאת? כן? בסדר

שלומי מור: עוד דבר אני אומר

שלומי מור:  ברגע שההסכם נחתם בתקופה שהסעיף בתוקף, גם לאחר שהסעיף פוקע, זה ממשיך לחול

יעל סלנט: לאחר שהסעיף פוקע אבל כל עוד ההסכם בתוקף

שלומי מור: בדיוק

יעל סלנט: הוראת מעבר     למי שמתקיימים בו תנאי הזכאות לפי סעיף 2א(א)(2) לחוק העיקרי, כנוסחו בחוק זה, ולא התקיימו בו תנאי זכאות לפי הסעיף האמור כנוסחו ערב פרסומו של חוק זה, בעד תקופת תשלום המענק כמשמעותה בסעיף 2א(ג)(1) לחוק העיקרי, שיום כ"ב בתשרי התשפ"ד (7 באוקטובר 2023) ועד לפרסומו של חוק זה, ישולם מענק בתוך עשרה ימים מים פרסומו של חוק זה

יעל סלנט:      זאת אומרת שמי שלא עמד בתנאים הקודמים כי הוא קיבל את הרובד הראשון והוא מעל גיל 21, הוא לא היה זכאי למענק

יעל סלנט:  עכשיו, לאור תיקון החקיקה הזה, גם אם הוא זכאי למענק, יהיה קיזוז ורצינו להבהיר שכל זה יחול באופן רטרואקטיבי כמו שגם החוק הקודם חל באופן רטרואקטיבי החל מה-7 באוקטובר ואתם, המשרדים, תשלמו באופן יזום לאנשים האלה שאתם מכירים

נגה שילדהוז: כן

יעל סלנט: אלה אנשים שמוכרים וידועים

שלומי מור: כן

שלומי מור:  הפרטים ידועים לנו, יש לנו את השמות שלהם ואנחנו ניזום

שלומי מור:  הם לא צריכים לעשות שום דבר

שלומי מור:  אנחנו נשלם את ההפרש ונעביר להם את הכסף בעזרת השם תוך עשרה ימים

רות פרמינגר: שאלה

רות פרמינגר:  ארגון נפגעי פעולות איבה

רות פרמינגר:  דיברנו עכשיו על הנושא של גיל 18

רות פרמינגר:  האם יש איזו התגברות שלא יטענו נושא חדש או משהו כזה ואנחנו יכולים להיערך לזה, שלא יהיה מחסום וזה לא יוחזר לממשלה?     

יעל סלנט: הוועדה דנה בזה, הוועדה התלבטה בזה ואני חושבת - יאמר היושב-ראש - שקיבלנו את בקשת המוסד לביטוח לאומי לבחון את העניין הזה לקריאה השנייה והשלישית

ישראל אייכלר: אמרנו שיכינו את זה לקריאה שנייה ושלישית ואז נדון בעניין הזה

ינון אזולאי: מניסיון טוב, בחוקים טובים אין נושאים חדשים

ישראל אייכלר: ואם יש, יש את ועדת הכנסת שיכולה לדון בזה

יעל סלנט: נציג האוצר, עלות תקציבית של הצעת החוק?     

דניאל אילון: לא הצעה תקציבית

ינון אזולאי: לא משמעותי

יעל סלנט: היא לא הצעה תקציבית אבל העלות שלה? אנחנו צריכים לציין בדברי ההסבר

דניאל אילון: תלוי במה שתבחרו

ישראל אייכלר: תלוי במספר האנשים

יעל סלנט: בנוסח הזה של גיל 21

דניאל אילון: בנוסח הזה בערך חצי מיליון שקלים

ישראל אייכלר: אפשר להצביע?     

יעל סלנט: כן

ישראל אייכלר: מי בעד אישור הצעת חוק מימון הוצאות למשפחות שבויים, חטופים ונעדרים (תיקון – זכאות למענק לאחים ולילדים מעל גיל 21) התשפ"ד-2024 כפי שהקריאה היועצת המשפטית? מי נגד? אין מתנגדים

ישראל אייכלר:  מי נמנע? אין נמנעים?     

ישראל אייכלר: אושר     

ישראל אייכלר: הצעת החוק אושרה פה אחד ותעלה למליאה לקריאה ראשונה

ישראל אייכלר:  תודה רבה

ישראל אייכלר:      ישיבה זו נעולה